NaiveNeuron/SloPal huggingface dataset:
Sabo, Michal, poslanec NR SR (2023-12-18):
Ďakujem, Simona, za tvoj príspevok a hlavne za tvoj rešerš o tom, ako by mala vyzerať politická kultúra a politická zodpovednosť v dospelej demokracii, veľmi som si to užil. A áno, táto vláda sľubovala novú politickú kultúru a medzičasom sme teda svedkami rôznych neodborných politických nominácii, pochybných personálnych rošád, viď Štefan Kuffa napríklad, ktorý bol teda najskôr na kultúre, ale potom vieme, čo sa stalo, a presťahovali ho na enviro aj napriek tomu, že má mizernú históriu v ochrane prírody, a navyše je nominantom SNS, kde teda ochrana prírody je to posledné, na čo tam myslia a nad čím rozmýšľajú, prípadne meditujú, tak je druhým štátnym tajomníkom ministerstva životného prostredia. Štefan Kuffa so svojím synom Filipom, prvým štátnym tajomníkom ministerstva životného prostredia, sú trestne stíhaní v prípade medializovanej známej potýčky s kežmarským farmárom, to iba tak pripomínam k tej novej politickej kultúre, o ktorej najradšej a najčastejšie rozpráva, paradoxne, minister životného prostredia, veď to dáva zmysel, nie? No a, dámy a páni, ja vám dám také malé odporúčanie, akože keby ste sa chceli trošku vzpružiť pre krátku chvíľu, tak vám odporúčam, nájdite si na stránke ministerstva životného prostredia organizačnú štruktúru, to vám je veľká zábava. Lebo Filip Kuffa má ako štátny tajomník v agende pod sebou deväť národných parkov plus samostatnú organizáciu Štátna ochrana prírody, plus dve rezortné sekcie, čiže osem rôznych odborov, a hádajte, že koľko rezortných organizácii má pod sebou Štefan Kuffa? Jednu. Slovenské múzeum ochrany prírody a jaskyniarstva. Tak hádam bude posvätená každá jaskyňa na Slovensku. A, samozrejme, na túto košatú agendu má štátny tajomník aj vlastný sekretariát, lebo veď opäť to dáva zmysel, nie? A ak bude takto vyzerať hodnota za peniaze aj v prípade nového vznikajúceho ministerstva športu a cestovného ruchu, tak díky.
Laurenčík, Milan, podpredseda NR SR (2022-05-05):
Ďakujeme. Otázka č. 19 je od pána poslanca Miloša Svrčeka, ktorý je v sále, a je smerovaná na ministra pôdohospodárstva a rozvoja vidieka Slovenskej republiky Samuela Vlčana, ktorého zastupuje pán minister Andrej Doležal, a znie: „Predstavitelia Potravinárskej komory Slovenska predstavili viacero opatrení vo vzťahu k vláde, ktoré by pomohli potravinárom na to, aby dokázali konkurovať európskym partnerom. Doterajšie opatrenia štátu považujú totiž za nedostatočné, pričom prízvukujú, že pokiaľ sa nám ceny potravín vymknú spod kontroly, vyvolá to tlaky na valorizáciu miezd a inflačnú špirálu, ktorá bude mať dopad na celú slovenskú spoločnosť. Aký je váš postoj k daným návrhom zo strany Potravinárskej komory Slovenska?“ Nech sa páči, máte takmer tri minúty na odpoveď.
Bugár, Béla, podpredseda NR SR (2011-09-07):
Pán poslanec Matovič.
Paška, Pavol, predseda NR SR (2014-10-30):
Treba byť rýchlejší, pán poslanec. (Reakcia poslanca Viskupiča.) Takže pristúpime, pán poslanec Hlina ako poverený člen skupiny poslancov, ktorí požiadali o prerokovanie tohto programu. Ešte chcem predtým, ako vystúpite, privítať skupinu dôchodcov z obce Podturňa, ktorí budú pozorne sledovať váš návrh. (Potlesk.)
Valocký, Jozef, poslanec NR SR (2011-09-14):
Ďakujem pekne, pán predsedajúci. Pán predseda parlamentu, mňa zaujalo to, keď ste povedali, že niekoľko primitívov je v našej strane. Ja by som povedal, že vo vašej strane je viacero primitívov. A chcel by som upriamiť trošku pozornosť, nechcel som skĺznuť do tejto rétoriky, ale vy ste ju načal. Takže chcel by som ešte povedať, že vy ste ten a vaša strana je tá, ktorá robí rozbroje a napätie v koalícii. Vlastne s vašou stranou podľa môjho názoru sa veľmi ťažko vládne. Vy neustále vystrkujete premiérku, robíte jej kauzy, robíte jej problémy s vašimi, s vašimi, by som povedal, názormi a postojmi, to sa týka aj eurovalu, lebo keby nebolo eurovalu a vašich postojov, tak premiérka nemá problém. Ale ona ho teraz má. Má ho v celej koalícii. Takže, pán predseda, ja by som chcel upriamiť pozornosť, že nie tá SaS je tá strana, ktorá je štátotvorná a ktorá tu nejako ide pre ľudí a ide pre Slovensko. Ja si myslím, naopak, SaS a vaša strana, ktorej ste predsedom, je tá, ktorá vlastne rozbíja túto koalíciu a vlastne rozbíja vlastne celý slovenský štát. Ďakujem pekne.
Hrnčiar, Andrej, podpredseda NR SR (2017-06-14):
Pán poslanec Grendel.
Hrnčiar, Andrej, doterajší podpredseda NR SR (2020-03-20):
Pán poslanec Tomáš Šudík.
K. Tóthová, poslankyňa: (2007-03-21):
Keď pozerám na tabuľu, vidím, že viacerí sa hlásia do rozpravy. Zrejme budú uvádzať, že sa pripravuje zákon o Bratislave a tento problém by sa mohol riešiť v tomto zákone. Áno, keby bola ochota medzi primátorom Bratislavy a starostami jednotlivých mestských častí komunikovať a dohodnúť sa na určitom legislatívnom návrhu. Ale ja už počúvam tri, ak nie viac rokov, že tento zákon sa pripravuje. A, žiaľ, som akosi presvedčená, že ešte viac ako rok alebo dva roky to budem počúvať a na diskusie budem vyzývaná tak z jednej strany, ako z druhej a nevidím blízko chvíľu ujednotenia názorov tak, aby sa mohol prijať zákon, ktorý bude vyhovovať funkcionárom v Bratislave. Ale ja kladiem otázku: Okrem špeciálnych otázok Bratislavy, prečo majú otázky, ktoré sú všeobecné a spoločné pre celé územie Slovenska, byť inak riešené práve v Bratislave, v bratislavskej samospráve, ak nejde o špecialitu hlavného mesta Slovenska? A v tejto otázke, kde je predložený legislatívny návrh, o žiadnu špecialitu nejde, čoho dôkazom je, že taký systém, ako máme my, bol zakomponovaný aj do zákona o Košiciach a uznalo sa, že tu nejde o špecialitu a v Košiciach sa urobila náprava smerom k ujednoteniu. Žiaľ, novelizácie jednotlivých zákonov prinášajú nielen nejednotnú úpravu, teda úpravu vágnu, kde nie je jasné zo zákona, napr. koľko má byť počet viceprimátorov, či jednotné číslo uvedené v zákone je rozhodnutie zákonodarcu, aby bol len jeden alebo viac primátorov, lebo napr. špecialitou Bratislavy je, že napr. pre bratislavskú samosprávu majú byť zriadené komisie na ochranu verejného záujmu, ktoré nie sú zriaďované, a pri samospráve na celom území Slovenska takéto komisie zriaďované nemajú byť. Nejdem rozširovať problém, chcem uviesť len jedno, treba, aby veci, otázky spoločné v samospráve pre samosprávu typu, aký prijal náš právny poriadok, boli rovnako upravované. Jedine iná úprava v oblasti samosprávy by mala byť v hlavnom meste Slovenska vtedy, ak ide o špecifikum tohto hlavného mesta našej republiky. Osobne podporujem tento legislatívny návrh. A vyzývam všetkých, aby sme z otázky jednej krátkej myšlienky v legislatívnom návrhu, ktorá má pomôcť praxi, nerobili problém zbytočnými úvahami o niečom, čo nie je predložené ešte v parlamente. Ďakujem za pozornosť.
M. Hort, podpredseda NR SR: (2008-05-20):
A slovo má pán poslanec Lipšic, nech sa páči.
Glváč, Martin, podpredseda NR SR (2018-05-10):
Prezentujme sa a hlasujme. (Hlasovanie.) Prítomných 139 poslancov, za 138, proti nikto, zdržal sa 1. Nech sa páči, pán poslanec.
Glváč, Martin, podpredseda NR SR (2017-12-05):
Ďakujem. S reakciou pán poslanec Kotleba.
Ďuriš Nicholsonová, Lucia, podpredsedníčka NR SR (2018-03-14):
Dobre. Pre poriadok ja uvádzam, že ešte stále sme teda v tom prvom bode návrhu na voľbu kandidátov na členov disciplinárnych senátov. Pán poslanec, vy ste to oddelili a ja som nesprávne uviedla to, čo vy máte uvádzať ako výsledky hlasovaní. Takže konštatujem, že keďže nebol zvolený požadovaný počet kandidátov, vykoná sa opakovaná voľba. A teraz vás, prosím, pán overovateľ, aby ste informovali Národnú radu o výsledku tajného hlasovania o návrhu na voľbu predsedu osobitného kontrolného výboru na kontrolu činnosti Vojenského spravodajstva (tlač 903). Nech sa páči. (Výsledok tajného hlasovanie o návrhu na voľbu predsedu Osobitného kontrolného výboru Národnej rady Slovenskej republiky na kontrolu činnosti Vojenského spravodajstva , tlač 903.)
B. Bugár, podpredseda NR SR: (2004-11-30):
Takže, pán poslanec Cuper, nech sa páči. J. Cuper, poslanec: Ďakujem, pán predsedajúci. Chcel som pani poslankyni iba povedať, že neviem, prečo nás má nútiť komentovať volebný zápas na Ukrajine, ktorý sme nevideli, poniektorí ani z televíznych obrazoviek, lebo napríklad my s Ferom Mikloškom televízor nemáme. (Smiech v sále.) A vyjadrovať sa k nemu ešte, keď už sa k nemu vyjadroval exprezident Kováč a niektorí poslanci ANO. A ja vám môžem, pani poslankyňa, povedať, že podľa toho, čo som si prečítal ako Lexov advokát vo výpovediach z roku 1998, môžem vám zodpovedne povedať, že tie voľby boli tiež, ale nie zo strany vtedajšej vládnej koalície, ale opozície, manipulované a môžem pokojne povedať, že to bol obyčajný štátny prevrat. Detaily nebudem hovoriť, lebo som viazaný mlčanlivosťou, ale ak chcete, môžem vám ich povedať osobne. Takže nevidím dôvod, prečo by som ja vám alebo pánovi Heribanovi mal veriť. Jednoducho, ak by som tam bol a presvedčil sa o tom, tak možno áno, možnože by som vašu iniciatívu podporil. A nevidím dôvod, prečo máme zasahovať do vnútorných záležitostí suverénneho štátu Ukrajinskej republiky. Ďakujem.
Marcinková, Vladimíra, poslankyňa NR SR (2024-01-24):
Ďakujem, pán predsedajúci, a ďakujem aj svojej kolegyni Bittó Cigánikovej, že to zhrnula. Chcem nadviazať na to, čo hovorila, a využijem aj to, že tu máme pána ministra vnútra, a pretože práve jeho výroky úzko súvisia s tým, čo hovorila pani Bittó Cigániková. V decembri pán minister spomínal, že neexistuje riziko narušenia trestných konaní po prijatí tejto novely. Už dnes vieme, že v tejto veci klamal, pretože viacerí prokurátori a odborná verejnosť, ktorí sa vyjadrili k zneniu tejto novely, hovoria, že naruší desiatky tisíc takýchto konaní. Hovoríme o tisíckach. Špeciálna prokuratúra nevie garantovať spravodlivosť, povedal takisto pán minister vnútra, ktorý tu sedí medzi nami. Zaujímavé, lebo Ústavný súd, ktorý by dokázal takéto niečo konštatovať, nikdy nič také nekonštatoval a ani v jednom z prípadov, kde sa poškodení obrátili na Ústavný súd, nedošlo k takémuto zisteniu. A posledná vec, ktorú, ktorú spomínal v decembri v relácii a takisto sa ukazuje ako klamstvo, je, že sa neobáva toho pán Šutaj Eštok, že budú niektoré konania pozastavené. Už dnes vieme, že to tak bude a bude to práve pri tých vypuklých kauzách, za ktorými stoja aj menovaní oligarchovia, o ktorých sa vyjadrila pani Bittó Cigániková. Keby mňa niekto usvedčil z troch klamstiev a sedela by som v tej istej miestnosti, chcela by som sa obhájiť, išla by som za rečnícky pult a určite by som vyvrátila to, čo hovorí druhá strana, hoci má argumenty, hoci je jasné, že je to ťažko vyvrátiť, no pán minister len sedí a prikyvuje, pretože je zrejmé, že klamal vtedy a bude klamať opäť, pretože tu neexistujú argumenty, ktorými by mohli obhájiť túto novelu, ktorými by mi... ktorými by mohli obhájiť to, čo sa snažia zo Slovenska spraviť, a to je eldorádo. Ďakujem. (Potlesk.)
Pellegrini, Peter, predseda NR SR (2015-04-22):
Pán poslanec Radošovský.
Matovič, Igor, poslanec NR SR (2010-12-16):
Na poslanca Šuca, čiže hlupáka, reagovať nebudem. Potom k pani Zmajkovičovej. Dodnes som tú informáciu mal iba takú neoverenú, že pani Zmajkovičová v podstate prikázala svojej nominantke na Daňovom úrade v Trnave, aby prekopírovala celý spis z daňovej kontroly, ako ešte raz opakujem, prikázala, čiže ju naviedla na trestný čin, a tento spis z daňovej kontroly už mesiac koluje po novinároch, po médiách. Tuná mám predkladaciu správu k odvolaniu, dodatok č. 1, neviem, jednoducho interné dokumenty Daňového úradu Trnava v komunikácii s Daňovým riaditeľstvom v prípade mojej kontroly. Dodnes som mal informáciu, že pani Zmajkovičová to urobila, ale nemal som dôkaz. Dnes ten dôkaz mám, lebo začala hovoriť informácie presne z tohto dokumentu. A vôbec sa za ne nehanbím, hocikomu tento dokument je k dispozícii. A teda aby vedela, dávam trestné oznámenie na človeka, ktorý to robil, a teda práve na ňu, keďže sa dnes potvrdilo, že teda ona bola tou iniciátorkou. K pánovi Kolesíkovi, myslím si, že netreba hovoriť. Pán Dostál povedal, ten človek sa nazýva Kolesík. K pánovi Podmanickému, kto neplatí študentom. Poprosím, za 13 rokov som zamestnával asi 25-tisíc študentov. Doneste jedného jediného, postavte mi ho pred Národnú radu, ktorému som nezaplatil. Stroj, ktorý som doviezol v roku 2002, vážil 152 ton, mal 32 metrov, jednoducho on sa inak ako rozložený doviezť nedal. Mám potvrdenie z Daňového riaditeľstva, že som všetky svoje dane a clá zaplatil. Tomuto štátu som není dlžný ani jednu jedinú korunu. A jednoducho ľudia ako vy, pán Podmanický, nazývam zvyčajne „trtko“. Vám to ani nepoviem, lebo bolo by z toho haló. (Potlesk. Reakcie z pléna.)
Gröhling, Branislav, poslanec NR SR (2017-06-15):
Vážená pani predsedajúca... Vážená pani predsedajúca, vážené pani poslankyne, páni poslanci, v súlade s § 73 zákona o rokovacom poriadku som bol určený Výborom Národnej rady pre vzdelávanie, vedu, mládež a šport za spravodajcu k návrhu uvedeného zákona (tlač 605). Predkladám informáciu k predloženému návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré sú, pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady Slovenskej republiky pre vzdelávanie, vedu, mládež a šport. Odporúčam, aby predmetný návrh zákona v druhom čítaní výbory prerokovali do 31. augusta 2017 a gestorský výbor do 5. septembra 2017. Prosím, pani predsedajúca, otvorte všeobecnú rozpravu.
Danko, Andrej, podpredseda NR SR (2024-09-26):
Pán poslanec má doplňujúcu otázku? Nech sa páči.
Laššáková, Jana, podpredsedníčka NR SR (2014-11-08):
Poprosím vás (hluk a výkriky v sále), poprosím vás! Pán poslanec Viskupič. No, naozaj (smiech v sále). Pán poslanec Viskupič, nech sa páči.
P. Paška, predseda NR SR: (2008-11-06):
(Hlasovanie.) 127 prítomných, 107 za, 19 sa zdržalo, 1 nehlasoval. Tieto návrhy sme schválili.
Gibalová, Monika, poslankyňa NR SR (2015-02-06):
Jednou vetou. Vážené kolegyne, kolegovia, v mene všetkých týchto opatrovaných a tých, ktorých opatrujú a sú takto diskriminovaní, vás prosím, skúsme posunúť tento návrh zákona do druhého čítania a všetky ostatné diskrepancie, ktoré ešte aj ja vidím v návrhu, môžme odstrániť a pomôcť tejto skupine ľudí. Ďakujem.
Sulík, Richard, predseda NR SR (2011-03-23):
Ďakujem. S faktickými poznámkami sa prihlásili piati poslanci. Uzatváram možnosť. Slovo má pán, šiesti poslanci, uzatváram možnosť. Slovo má pán poslanec Štefanec. Nech sa páči.
Muránsky, Peter, poslanec NR SR (2011-06-29):
Ďakujem pekne, pán podpredseda. Ja by som len štandardnú spravodajskú správu. Výbor Národnej rady pre pôdohospodárstvo, životné prostredie ma svojím uznesením zo 16. júna 2011 určil spravodajcom k vládnemu návrhu zákona o šľachtení a plemenitbe hospodárskych zvierat a o zmene a doplnení zákona č. 455/1991 Zb. o živnostenskom podnikaní. Uvedený návrh bol doručený poslancom Národnej rady Slovenskej republiky v stanovenej lehote, čím boli splnené podmienky § 72 ods. 1 zákona o rokovacom poriadku, t. j. doručenie návrhu najmenej 15 dní pred schôdzou Národnej rady. Konštatujem, že uvedený návrh spĺňa všetky formálnoprávne stránky uvedené v § 67, 68 zákona Národnej rady č. 350/1996 Z. z. o rokovacom poriadku Národnej rady. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada, samozrejme, po rozprave v zmysle § 73 ods. 3 písm. c) rokovacieho poriadku, uzniesla na tom, že po rozprave uvedený návrh zákona prerokuje v druhom čítaní. Pokiaľ tak bude, potom navrhnem vyradenie výborov, ktoré by zákon prerokovali. Sú to ústavnoprávny výbor, Výbor Národnej rady Slovenskej republiky pre hospodárstvo, výstavbu a dopravu a Výbor Národnej rady pre pôdohospodárstvo a životné prostredie. Samozrejme, za gestorský výbor navrhujem výbor pre pôdohospodárstvo a životné prostredie. Ďakujem pekne.
Antal, Peter, poslanec NR SR (2019-04-05):
Ďakujem za slovo, pán predseda. Pán kolega Baránik, jednu vec ste nespomenuli a pri tej vašej právnej analýze celého tohto prípadu, a to je to, že to je projekt financovaný z prostriedkov Európskej únie. Tam treba dať na misku váh aj tú skutočnosť, čo by sa stalo po odstúpení, ak by len niekoľko mesiacov tu došlo k doťahovačkám pri odovzdaní, pri inventarizácii, pri neviem čom a tie eurofondy by padli. Potom tá škoda alebo, áno, tá škoda, o ktorej ste vy rozprávali, by bola rádovo niekoľko stomiliónov väčšia, lebo jednoducho by tu musel niekto zaplatiť. A v tomto prípade by to bolo celé na hlave Slovenskej republiky. Takže toto je môj pohľad na to, že ste zabudli povedať, že to je projekt z EÚ fondov a kde je nejaký čas, dokedy sa to musí jednoducho vyčerpať. A ten čas už neni dlhý. Ďakujem.
Kiššová, Jana, poslankyňa NR SR (2016-10-26):
Ďakujem pekne. Chcela som poďakovať kolegovi Petrovi Osuskému, že okrem toho, ako som ja popísala, že čo je predmetom, aká absurdnosť je predmetom nami navrhovaného zákona, že ukázal aj do nejakého porovnania, že ako sa pristupuje k jednému typu podnikateľov a k druhému typu podnikateľov. Chcem ale, aby nedošlo k nedorozumeniu, ešte uviesť na pravú mieru to, čo vlastne je predmetom tohto zákona. Ak príde inšpektorát práce na stavbu a tam prichytí pracovať niekoho, kto v ten deň nie je prihlásený na Sociálnej poisťovni, nech kľudne je zaregistrovaný ako nelegálny zamestnávateľ, pretože to by sa potom každý v tom momente kontrolovaný subjekt tváril, že zrovna sme ho chceli prihlásiť. Čiže v tomto prípade je to v poriadku. Ale pokiaľ príde kontrola o mesiac a zistí, že ten človek už je tam prihlásený, len bol prihlásený o deň neskôr, hoci od toho dňa, kedy v práci reálne začal pracovať, to znamená, od prvého momentu za neho boli odvádzané všetky povinné odvody, len bol neskôr prihlásený, ale v čase kontroly už prihlásený je, tak tu je absurdnosť, aby takýto zamestnávateľ dostal pokutu, alebo aby sme ho kriminalizovali a robili z neho nelegálneho zamestnávateľa. Ďakujem.
Jurinová, Erika, podpredsedníčka NR SR (2015-03-25):
Ďakujem pekne. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Do rozpravy sa ústne prihlásil pán poslanec Jozef Mihál. Uzatváram možnosť prihlásiť sa. A dávam slovo pani navrhovateľke, ktorá požiadala o slovo ako prvá. Nech sa páči.
Grendel, Gábor, podpredseda NR SR (2020-07-10):
V zmysle rokovacieho poriadku požiadal o vystúpenie spravodajca. Pán poslanec Gyimesi, nech sa páči, máte slovo.
Figeľ, Ján, podpredseda NR SR (2013-10-22):
Nech sa páči, ďalším rečníkom prihláseným do rozpravy je Branislav Škripek.
Jurinová, Erika, podpredsedníčka NR SR (2014-11-09):
O slovo požiadal pán navrhovateľ.
Laurenčík, Milan, podpredseda NR SR (2021-10-21):
Ďakujem. Prosím, pán podpredseda vlády, aby ste v limite 15 minút odpovedali na otázky adresované predsedovi vlády podľa vyžrebovaného poradia. Prvá otázka je od pána poslanca Vladimíra Faiča, ktorý sa nachádza v sále, a znie: „Ústava Slovenskej republiky zaručuje občanom rovnaký prístup k orgánom verejnej správy a tým aj k službám vo verejnom záujme. Vaši ministri však chápu verejnú správu každý inak. Idete robiť zmenu územného a správneho usporiadania Slovenskej republiky?“ Pán podpredseda, nech sa páči, máte päť minút na odpoveď.
Figeľ, Ján, podpredseda NR SR (2013-09-11):
Na vystúpenie sú faktické poznámky. Spolu štyri, päť. Končím možnosť. Nech sa páči, Ján Mičovský.
Žiga, Peter, podpredseda NR SR (2024-06-12):
Budeme hlasovať o skrátení lehoty. (Hlasovanie) 140 prítomných, 79 za, 61 proti. Návrh sme schválili
Glváč, Martin, podpredseda NR SR (2018-10-18):
Ďakujem. Pán minister, nech sa páči.
Pfundtner, Edita, poslankyňa NR SR (2011-06-02):
Upozorňujem, že 3. bod pozmeňujúceho návrhu koliduje so 69. a 70. bodom čl. VI návrhu zákona, preto o tomto bode nehlasujeme.
Kollár, Boris, predseda NR SR (2021-10-05):
S ďalšou faktickou poznámkou vystúpi pán poslanec Ňarjaš, nech sa páči, máte slovo.
Šeliga, Juraj, podpredseda NR SR (2020-11-12):
S reakciou pán poslanec Kotleba, nech sa páči.
Zemanová, Anna, poslankyňa NR SR (2018-10-16):
Ďakujem pekne za slovo. Martin, si sa zmienil o písomne zatiaľ len predloženom pozmeňujúcom návrhu pána poslanca Antala, uvidíme, teda keď ho prednesie, ako zdôvodní tento návrh, hlavne bod 1, kde sa vypúšťa novelizačný bod 9. A ty si sa teda naklonil k pánovi ministrovi, že či ide o odstránenie duplicity, a on prikyvoval hlavu, že áno, no neviem, ja teraz keď to hľadám tuná v zákone, nezdá sa mi, že ide o odstránenie duplicity, a práve mám obavu, či tuná nie je práve tá kuleha, o ktorú, na ktorú si mal trošku obavy z nej, ja taktiež. Takže poprosím ťa, aby si sa taktiež pozorne pozrel na ten zákon, a to, čo sa pozmeňujúcim návrhom chystá, aby sme vedeli prípadne zareagovať. Bolo mi ľúto, ak by nebol dostatočne tento návrh zdôvodnený, aby sme kvôli tomuto nemohli podporiť návrh zákona, pretože si tiež myslím, že je potrebný, a súhlasím s tebou, že je to biznis, ktorý, ktorý, žiaľ, je veľkou environmentálnou, poznačený veľkou environmentálnou kriminalitou aj na Slovensku, a rozumiem, že množitelia a chovatelia sa tomuto bránia, avšak tá ochrana biodiverzity zemegule je veľmi dôležitá.
Zmajkovičová, Renáta, podpredsedníčka NR SR (2014-03-27):
Dávam slovo spravodajcovi, ktorého určil navrhnutý gestorský výbor, výbor pre pôdohospodárstvo a životné prostredie, poslancovi Pavlovi Frešovi. Nech sa páči, pán poslanec.
B. Bugár, podpredseda NR SR: (2003-12-05):
Ľ. Navrátilová, poslankyňa: Pán kolega, ja netvrdím, že tie peniaze sa nemajú investovať do Slovenska, ale môže nám byť odstrašujúcim príkladom, myslím, že to bola Brazília alebo ktorý to juhoamerický štát, kde vláda intervenovala do použitia týchto peňazí takým spôsobom, že prišlo k záporným výnosom. Mne ide o to, aby tie správcovské spoločnosti si vyberali trh, ktorý je pre nich najvýhodnejší. Vaša matka alebo váš otec sa vás nebudú pýtať, že kde boli tie peniaze investované, budú mať vždycky na zreteli vlastné vrecko. A z tohto dôvodu si myslím, že liberalizácia umiestňovania týchto investícií je lepším prístupom ako akékoľvek miešanie sa štátu do toho, čo majú tieto správcovské spoločnosti robiť. Ďakujem.
Hrnčiar, Andrej, podpredseda NR SR (2019-01-30):
Pán poslanec Dostál.
Kadúc, Miroslav, poslanec NR SR (2013-09-04):
Ďakujem za slovo. No ja s väčšinou vystúpenia samozrejme musím súhlasiť a som veľmi rád, lebo proste malo to hlavu a pätu a boli zohľadnené tie trendy, ktoré sú momentálne aktuálne. Len aj to, čo hovoril pán poslanec, to, čo ste hovorili vy, že reálne sa nič nezmení, zmení sa. To, čo vy hovoríte, možno platí v ideálnom svete, že je pravda, že zákon je taký, že tie peniaze naozaj musíte mať k dispozícii, ale v reálnom svete väčšina tých malých a stredných podnikateľov, žiaľ, tie peniaze fakticky nemá. Ona ich vykáže účtovne a nemá ich, nedisponuje nimi. Ako toto je ten pálčivý problém, že ten malý podnikateľ bude si tie peniaze musieť niekde zohnať. A áno, je to garancia toho, že tá spoločnosť disponuje nejakým majetkom, len opäť, dobre viete, že tá vymožiteľnosť práva je aktuálna, až keď dôjde k nejakému rozhodnutiu, súdnemu napríklad, kedy tie peniaze sú z tej spoločnosti už dávno preč. Preto ak nám vadí tých päť tisíc, tak to znížme, zrušme. Ja sa teším tendenciám, že budeme to znižovať na jedno euro, to je výborné. A prenesme to bremeno zodpovednosti na štatutárov, tých, ktorí konajú teda za určitých podmienok, a spoločníkov alebo tých shareholderov, ktorí naozaj disponujú rozhodovaním v tej spoločnosti.
Hrnčiar, Andrej, podpredseda NR SR (2017-03-28):
Pán poslanec, nechcem vás prerušovať, len teraz diskutujeme o skrátenom legislatívnom konaní a o tomto zrejme budete mať možnosť hovoriť, keď budeme jednotlivé zákony predkladať.
Ďuriš Nicholsonová, Lucia, podpredsedníčka NR SR (2018-05-29):
Pán poslanec Mizík.
Zmajkovičová, Renáta, podpredsedníčka NR SR (2012-10-18):
S faktickými poznámkami sa nehlásia žiadni poslanci. Uzatváram možnosť prihlásiť sa s faktickou poznámkou. Pán poslanec Fecko, nech sa páči.
Kollár, Boris, poslanec NR SR (2018-09-17):
Ďakujem pekne. Pán kolega, my súhlasíme rovnako s vašim návrhom, že by sme nemali oddlžovať podstatu a teda iba tú čistú dlžobu, ale len to príslušenstvo. S tým sa absolútne zhodneme. Ani my sme nenavrhovali, aby dlžník, aby to bolo korektné, aby ten dlžník, ktorý si urobil nejakú dlžobu, to je jedno, či išiel načierno v autobuse, alebo má nejaké 500-eurový nedoplatok voči daňovému úradu, tak toto by si mal každý jeden zaplatiť. Z nášho pohľadu sme vždycky hovorili, že treba tú, pomoc mu s tou istinou, teraz nie s istinou, ale s tým príslušenstvom, s tými úrokmi a odmenami tým exekútorom a tak ďalej. V tomto si myslím, že tá elementárna spravodlivosť je aj z našej, aj z vašej strany zachovaná, aby sme neporušovali tú, takú tú, ten meter, aby tunak platil konečne na Slovensku. A aby tí, ktorí boli zodpovední a nerobili si dlhy, alebo iným spôsobom na úkor svojej rodiny to vyriešili, že niečo predali alebo sa niečoho zbavili a museli predať nejaké, nejaké hodnotné veci, tak voči tým by to bolo veľmi nespravodlivé. To absolútne súhlasím. Rovnako súhlasím s tými vašimi pripomienkami, že by sa nemalo na niektoré veci vzťahovať, ako je napríklad výživné. To absolútne súhlasím. A môžem vás za nás ubezpečiť, že podporíme akýkoľvek návrh zákona, ktorý pomôže zlepšiť ľuďom život. Takže aj v tomto prípade vítam túto iniciatívu a určite máte našu podporu. Ďakujem.
Grendel, Gábor, podpredseda NR SR (2022-11-29):
K doplneniu programu, tak?
Blanár, Juraj, podpredseda NR SR (2021-05-10):
Ďalší s faktickou poznámkou – pán poslanec Dušan Jarjabek.
Matej, Ondrej, poslanec NR SR (2010-10-12):
Ďakujem pekne za slovo, pán predseda. Milé poslankyne, milí poslanci, nedá mi nezareagovať veľmi krátko len na túto diskusiu, lebo o jednom zákone sa tu rozprúdila diskusia veľmi závažná. Ja som uvítal a bol som milo prekvapený, že keď pán Paška začal svoje vystúpenie, že sa v tomto pléne schyľuje na lepšie časy. Lebo je prirodzené, že sa tu stretávajú dva pohľady, jeden ľavicový, druhý pravicový, ako riadiť štát aj v oblasti ekonomiky a hlavne v oblasti ekonomiky, že jedni preferujú ísť možno cestou vyššieho zadlžovania, mysliac si, že tým pomôžu zvýšiť domáci dopyt, že sa zabezpečí väčší prílev investície. A je na druhej strane prirodzené, že my na tej pravej strane spektra presadzujeme to, aby ten deficit proste jednoducho bol pod kontrolou, bol zodpovedný a aby sa nám do budúcnosti nikdy nevymykal z rúk. Je to úplne prirodzené aj štandardné a správne viesť takýto dialóg, takúto diskusiu. Ja ale chcem pripomenúť možno ako mladší človek, že neviem, či je správne a my by sme mali ako poslanci Národnej rady, aj táto inštitúcia, možno byť príkladom, a som presvedčený, že by sme mali byť príkladom, no dakedy sa tá spotreba diala len v oblastiach nevyhnutných, dom, auto, tie veci, ktoré proste jednoducho si ten mladý človek nemôže hneď, hneď zabezpečiť. Ale čoho sme dneska svedkom, čomu sme podľahli celoeurópsky, možno celoslovensky, celosvetovo? No dneska si už požičiavame aj na dovolenku. Ja preto chcem sa spýtať, že či si myslíme, že podnecovať neustále zadlžovanie a žitie nad pomery je to správne. Ale aby som nehovoril dlho, pán Paška, pán poslanec Paška položil tri otázky: prečo zdražujeme, prečo reštrikcie a prečo uťahujeme štátny rozpočet? No preto, lebo vy ste tu štyri roky šafárili, lebo vy ste tu štyri roky žili nad pomery a vy ste tu štyri roky tunelovali štátny rozpočet. A posledná vec, ktorú si dovolím pripomenúť, je, že mali by sme na tejto pôde nezabúdať na historické fakty. Pán Paška, pán poslanec Paška hovoril o tom, že sa sem, budem citovať, „vracajú ako bumerang tí istí ľudia, ktorí v rokoch 2002 – 2006 spôsobili rozvrat“. No, títo ľudia, a ja sa ku nim rád hlásim a som na to hrdý, sme vám odovzdávali Slovenskú republiku ako tiger Európy a vy ste nám ju po štyroch rokoch vrátili chudobnú ako kostolnú myš. Ďakujem pekne, a preto tento zákon aj ďalšie podporím.
Laurenčík, Milan, podpredseda NR SR (2021-05-04):
Ďakujem. Prosím, zaujmite miesto pre spravodajcu. Ja teraz otváram rozpravu, do ktorej som dostal písomnú prihlášku. Písomne sa prihlásil pán spravodajca pán poslanec Marián Viskupič. Nech sa páči.
Vašečka, Richard, poslanec NR SR (2015-06-23):
Ďakujem za faktické poznámky. Možno by som upresnil to vyjadrenie o tej zodpovednosti, že rozumiem a súhlasím s tým. Nemyslel som primárne vinu, to znamená, že Slovensko nesie vinu, alebo my osobne nesieme vinu. Sme súčasťou západnej civilizácie a sme súčasťou momentálne aj štruktúr západnej civilizácie, ako je Európska únia alebo NATO, preto sme aj nejakým spôsobom spojení a nesieme časť zodpovednosti. Možno taký príklad. Ak budem vidieť človeka, ktorý či už z vlastnej viny, alebo z viny niekoho iného na ulici je zanedbaný, je bez domova, tak budem cítiť zodpovednosť mu pomôcť, nebudem cítiť vinu, že som to ja spôsobil, ale cítiť zodpovednosť mu pomôcť. Takže v tejto pozícii, áno, treba aj historicky správne posúdiť tie veci, ale zároveň primárne pomôcť tým, ktorí tú pomoc naozaj potrebujú. Ďakujem.
Hraško, Igor, poslanec NR SR (2015-05-27):
Ďakujem za slovo. Pán minister, hovorili ste o tom, že kto koľko dostal ako privatizačný poradca. Bolo tuná teda viacero privatizácií, veľa vecí sa privatizovalo rôznym spôsobom a vždy privatizačný poradca si nechal zaplatiť za svoje služby. A ako netreba nikomu zazlievať, že zobral peniaze, aj keď si nemyslím, že sú to primerané peniaze za niektoré poradenské služby. Ale zobrať peniaze len tak za nič, ako to už trošku bije do očí. Privatizácia Telekomu, ktorá sa práve dorealizovala, alebo doprivatizácia, bola v rámci výdavkov o 700-tisíc ľahšia, teda náš rozpočet bo ľahší o 700- tisíc, pretože toto dostal privatizačný poradca. To je, ste sa toho dotkli, tak ja reagujem na to, čo ste povedali. A mňa by zaujímalo teda, za čo to vlastne dostal, keďže ste urobili priamym predajom? Čo vám vlastne radil, v čom? Lebo sa nešlo cez burzu, proste normálne napriamo, nadrzovku, vybrali ste akože najvýhodnejšieho kupcu a tomu ste to dali. A 700-tisíc išlo len tak do luftu. Ja si pamätám, keď sa privatizoval Transpetrol Trading, lebo v tom som pracoval, a privatizačný poradca prišiel za nami, že treba, alebo teda mal vypracovať nejaké podklady, no ani prstom nepohol, možno už len zosumarizoval papiere, dal ich na kôpku, potom to niekam posunul. Všetko, všetko, komplet všetko vypracovávali zamestnanci. On si len dodal nejaké tabuľky, ktoré my sme potom vypĺňali ako takí pakovia. A toto bolo poradenstvo. Ale naozaj je na pováženie, že či niekto zoberie za nejakú naozaj robotu a niečo aj predloží, alebo proste vy si predáte šmahom ruky Slovak Telekom a ešte zaplatíte aj privatizačnému poradcovi 700-tisíc eur.
Zmajkovičová, Renáta, podpredsedníčka NR SR (2013-06-26):
Ďakujem, pán poslanec. Dávam slovo spoločnému spravodajcovi z výboru pre pôdohospodárstvo a životné prostredie poslancovi Ľubošovi Martinákovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Nech sa páči, pán poslanec.
Glváč, Martin, podpredseda NR SR (2019-04-03):
Ďakujem. S faktickou poznámkou nikto. Ďalším v rozprave je pán spravodajca, nech sa páči.
Laššáková, Jana, podpredsedníčka NR SR (2014-02-13):
Nech sa páči, pani poslankyňa Ritomská, máte slovo.
Figeľ, Ján, podpredseda NR SR (2013-03-21):
Ďakujem pekne. Nech sa páči tiež zaujať miesto pre spravodajcov. Otváram rozpravu k obidvom bodom programu. Do rozpravy som dostal písomnú prihlášku od 4 pánov poslancov: pána Mikuláša Dzurindu za klub SDKÚ – DS a Juraja Drobu za klub SaS a jednotlivo od Františka Šebeja a Jozefa Mikloška. Takže podľa poradia dávam teraz slovo pánovi Mikulášovi Dzurindovi. Nech sa páči.
Grendel, Gábor, podpredseda NR SR (2022-06-22):
Jedna faktická poznámka. Pán poslanec Marián Viskupič, nech sa páči.
Košútová, Magda, poslankyňa NR SR (2013-03-26):
Ďakujem. Pán predseda, dajte, prosím, hlasovať o bode 23 spoločnej správy, vyňatom na osobitné hlasovanie. Gestorský výbor ho odporúča schváliť.
Kollár, Boris, predseda NR SR (2021-09-16):
Ďakujem. S ďalším procedurálnym návrhom vystúpi pán poslanec Kremský, nech sa páči, pán poslanec.
I. Šulaj, poslanec: (2003-11-11):
Druhá vec, ktorá je veľmi dôležitá. Celý inteligentný svet posudzuje v podstate možnosti investovania do obchodných spoločností cez index, ktorý hovorí, koľko spoločností je takých, kde je viac ako 51 % majority určitého akcionára alebo vlastníka. V prípade, že toto percento je príliš vysoké, pre investorov je to určitý negatívny fakt, z akého dôvodu je to, ak niekto vlastní 51 % má predsa prirodzený monopol. Tretí fakt, na ktorý by som chcel upozorniť. Hovorili sme o retrospektíve zákona, o tom, že by sa mali niektoré zmluvy dať na pravú mieru v zmysle Obchodného zákonníka. Veď ale aj Smer vám pomáhal pri dani z príjmov. Viete, že platí dvojitý zákon, od 31. 12. 2003 máme dva zákony, ktoré budeme musieť uplatňovať pri dani z príjmov. Tam sme náhodou neboli nepohodlní? Toto je všetko v poriadku? Takže, prosím vás, správajme sa profesionálne a správajme sa odborne pri všetkých odborných záležitostiach. (Potlesk.)
P. Hrušovský, predseda NR SR: (2004-10-20):
(Hlasovanie.) 142 prítomných, 108, za, 10 proti, 23 sa zdržalo, 1 nehlasoval. Návrh sme schválili. Ďalší návrh.
Hrušovský, Pavol, podpredseda NR SR (2010-08-05):
O vystúpenie požiadal pán podpredseda vlády a minister práce, sociálnych vecí a rodiny Mihál. Nech sa páči, pán minister, máte slovo.
P. Paška, predseda NR SR: (2009-10-22):
(Hlasovanie.) 143 prítomných, 85 za, 57 sa zdržalo, 1 nehlasoval. Návrh novely zákona č. 652/2004 Z. z. sme schválili. Poprosím pána poslanca Mikuša, aby uviedol hlasovanie v druhom čítaní o vládnom návrhu zákona, ktorým sa mení zákon č. 200/2004 Z. z. o opatreniach pri porušovaní práv duševného vlastníctva, je to tlač 1195. (Hlasovanie o v ládnom návrhu zákona, ktorým sa mení a dopĺňa zákon č. 200/2004 Z. z. o opatreniach proti porušovaniu práv duševného vlastníctva pri dovoze, vývoze a spätnom vývoze tovaru v znení neskorších predpisov.)
Ďuriš Nicholsonová, Lucia, podpredsedníčka NR SR (2017-03-24):
Nech sa páči.
Smolíková, Eva, poslankyňa NR SR (2018-02-07):
Ďakujem pekne, pán predsedajúci, ja len veľmi v skratke. Nebudem reagovať na tie politické ataky, lebo to je už súčasťou opozičného nejakého folklóru alebo ako by som to slušne nazvala. Ale, pán poslanec Poliačik, no, toto je školský zákon a k tomu sa nič nepriliepa, hovoríme o eGove. Ďalej, keď chcete, čo sa ďalej robí, tak ja sa nebudem vracať k osemročným gymnáziám. Myslím si, že pani ministerka vám to tu vysvetlila úplne excelentne. Ja len pripomeniem tie aktivity, ktoré hovoríte, čo sa robí, o ktorých len ja viem. Napríklad bolo spustené predbežné pripomienkové konanie k novele zákona o odbornom vzdelávaní a výchove a viem o tom, že minulý týždeň začalo, začali externé konzultácie k novému zákonu o pedagogických a odborných zamestnancoch. Práve pred začiatkom schôdze sme o tomto hovorili aj s pánom poslancom Gröhlingom. Takže nie je to tak, že sa robia iba čiastkové veci, robia sa veci, aby boli nadviazané a nadviazali na akčný plán, ktorý je v príprave a ktorý podľa mojich informácií viem, že vyjde v marci tohoto roku. Ďakujem pekne.
Bugár, Béla, podpredseda NR SR (2019-05-10):
Ďakujem. Dávam slovo spoločnému spravodajcovi z výboru pre hospodárske záležitosti pánovi poslancovi Kondrótovi, ktorého tu zas nevidím. (Krátka pauza.) Skúste ho vyhrabať, pána poslanca, alebo potom správu. Ak máte splnomocnenie, že môžte to predložiť, nech sa páči. A u pána poslanca Kondróta potom máte fľašu, plnú, nie prázdnu. To je zákon č. 56/2012 Z. z. o cestnej doprave, tlač 1323, správa 1323a. Takže spravodajskú informáciu alebo správu predloží z hospodárskeho výboru pán poslanec Vavrek. Nech sa páči.
Kuriak, Milan, poslanec NR SR (2022-10-20):
Pán predseda, dajte hlasovať o návrhu zákona ako o celku s prijatými pozmeňujúcimi, s prijatým pozmeňujúcim a doplňujúcim návrhom s odporučením gestorského výboru schváliť.
L. Gyurovszky, minister výstavby a regionálneho rozvoja SR: (2004-10-21):
Ako viete, samotný proces prebieha v siedmich krokoch. Prvý krok je kontrola formálnych náležitostí projektov. Druhý krok je kontrola vecná, to znamená, či projekt je v súlade s opatreniami a či žiadateľ je oprávnený a ďalšie náležitosti. Ďalej nasleduje technická kontrola, odborná kontrola z hľadiska rezortu, regionálna kontrola, regionálne hodnotenie z hľadiska samosprávneho kraja a regionálnych štruktúr. Ďalej nasleduje výberové konanie a samotné rozhodnutie ministra. Keď týchto prvých šesť krokov bolo ukončených v septembri tohto roku, to znamená, že okamžite ako som dostal výsledky týchto hodnotiacich komisií, som pristúpil k prevereniu týchto vecí a k samotnému rozhodnutiu. Na dokreslenie, že o koľko...
Hanuliaková, Jana, poslankyňa NR SR (2023-12-20):
Ďakujem veľmi pekne za slovo. Pán predsedajúci, škoda, že ste neprišiel trošku skôr a počul by ste celý výborný príspevok našej kolegyne o financovaní športu. A ono to tu padlo už viackrát aj včera, že my máme veľký problém, čo sa týka športovania detí, že približne 40 % detí vôbec nešportuje a mnohé majú problém s nadváhou a chýba športová infraštruktúra na Slovensku. A takisto musím len to isté zopakovať, že nerozumiem tomu, že keď tu bez argumentov, že by tu niekto vysvetlil, prečo vlastne sa toto nové ministerstvo ide zriaďovať a aké sú jeho teda benefity a naozaj že pýtali sme sa to tu viackrát, nikto nám nevysvetlil, síce pán Danko sa stále, prekrúca očami a rozčuľuje sa nad tým, keď tu my sa pýtame a teda argumentujeme, ale radi by sme teda počuli aj tie odpovede na tie naše otázky, a naozaj asi treba si aj priznať chyby niekedy a naozaj tých 400 mil. sme podľa mňa mohli využiť oveľa lepšie. Ďakujem.
Marosz, Ján, poslanec NR SR (2019-09-13):
Ďakujem za slovo. Reagujem na tú výzvu, že je potrebné pozerať na to, že kto hovorí. Tak keď si dáte meno Žiga do Googlu aj v budúcnosti, tak vám vyhodí, že politikou k objemom, hej, zatiaľ čo Igor Matovič, keď išiel do politiky, tak v zásade utlmil a nakoniec aj pochoval svoj biznis, tak Taperu začali po vstupe Žigu do politiky dynamicky rásť zisky. Do roku 2005 počas prvých 10 rokov podnikania Taper dokázal svoj ročný objem dreva dostať len na 75-tisíc kubíkov, od 2006, keď už bol Žiga štátny tajomník na ministerstve hospodárstva, bol rast rýchlejší, potom poskočil na 210 000 kubíkov dreva, no a potom firma prestala zverejňovať objemy, takže sa dá iba odhadovať, roky ´12, ´16 z 21,2 na 39,3 mil. eur. Takže odhadovaný, to bolo pred dvoma rokmi, bolo 400-tisíc kubíkov dreva, dá sa povedať v tom čase, že každý dvadsiaty kubík vyťažený zo slovenských lesov išiel cez tohto pána Žigu, ktorý hovorí o tom, že je potrebné pozerať na to, kto hovorí. A verím tomu, že tento miliardár, ktorý podľa môjho názoru stojí aj za tým, ako sa drancujú naše lesy, tu bude moralizovať, je smutné a hnusné.
Paška, Pavol, predseda NR SR (2012-06-26):
Dobre. Keď dovolíte, prerušujem a dúfam, že ma nenapadnete, lebo nemám oporu na túto procedúru, ale vzhľadom na to, že som pred chvíľočkou zvolal poslanecké grémium, tak ak dovolíte, budeme pokračovať v hlasovaní o ostatných prerokovaných bodoch. A poprosím potom, aby členovia grémia aj túto problematiku spolu prekonzultovali. Je súhlas? (Súhlasná reakcia pléna.) Dobre. Ďakujem pekne. Takže, pán predseda výboru, poprosím vás, teraz toto hlasovanie odložíme a poprosím vás, aby ste uviedli hlasovanie o návrhu štátneho záverečného účtu za rok 2011 .
P. Markovič, poslanec: (2006-12-13):
Predseda  Národnej  rady   Slovenskej   republiky rozhodnutím č. 111 zo 16. októbra 2006 pridelil návrh rozpočtu Úradu pre dohľad nad zdravotnou starostlivosťou na rok 2007 Výboru Národnej rady pre financie, rozpočet a menu a Výboru Národnej rady pre zdravotníctvo na prerokovanie v termíne do 30. novembra  2006. Predseda Národnej rady Slovenskej republiky vo svojom rozhodnutí určil ako gestorský Výbor Národnej rady pre zdravotníctvo s tým, že na základe rokovaní výborov predloží Národnej rade správu o priebehu a výsledkoch rokovania návrhu rozpočtu Úradu pre dohľad nad zdravotnou starostlivosťou na rok 2007. Výbor Národnej rady Slovenskej republiky pre financie, rozpočet a menu prerokoval  návrh rozpočtu Úradu pre dohľad nad zdravotnou starostlivosťou na rok 2007 dňa  29. novembra 2006. Výbor svojím uznesením č. 66 vyjadril súhlas s predloženým návrhom a odporučil Národnej rade Slovenskej republiky návrh rozpočtu Úradu pre dohľad nad zdravotnou  starostlivosťou na rok 2007 schváliť s tým, že príjmy sa rozpočtujú vo výške 873 719-tis. a výdavky vo výške 483 990 tis. korún. Výbor Národnej rady Slovenskej republiky pre zdravotníctvo prerokoval návrh rozpočtu Úradu pre dohľad nad zdravotnou starostlivosťou na rok 2007 dňa 27. novembra 2006.  Výbor neprijal platné uznesenie, nakoľko návrh uznesenia nezískal podporu nadpolovičnej väčšiny prítomných členov výboru. Výbor Národnej rady pre zdravotníctvo ako gestorský výbor rokoval dňa 5. decembra 2006. Výbor na základe stanovísk výborov v zmysle § 79 ods. 4 písm. f) zákona č. 350/1996 Z. z. o rokovacom poriadku v znení neskorších predpisov odporúča Národnej rade Slovenskej republiky návrh rozpočtu Úradu pre dohľad nad zdravotnou starostlivosťou na rok 2007 schváliť.  Súčasťou spoločnej správy je aj návrh uznesenia, ktorý máte rozdaný v laviciach. Ďakujem pekne, pán podpredseda.
Blanár, Juraj, podpredseda NR SR (2022-06-24):
Pán minister, prepáčte, že vás prerušujem, ale naplnil sa rokovací čas na piatok. (Reakcie z pléna.) Čiže v tom prípade, ak je to tak, tak pokračujeme ďalej v rokovaní. Máte neobmedzený čas, pretože ako minister, ktorý ste odvolávaný, môžete vystúpiť, koľko budete chcieť. Nech sa páči.
Jurinová, Erika, podpredsedníčka NR SR (2013-06-17):
Pán poslanec, prosím vás, slušne sa správajte! [Reakcie z pléna a reakcia poslanca Podmanického: „... rokovací poriadok a ešte idete nás poučovať?“ Reakcia poslanca Hraška: „Poďte si pre facku rovno.“ Reakcia poslanca Podmanického: „Pani podpredsedníčka, ... (zrozumiteľnosť slov zanikla v hluku) zasiahnuť.“ Reakcia poslanca Hraška: „Poďte si pre facku.“ Reakcia poslanca Podmanického: „Akým právom máte na mňa reagovať?“ Reakcia poslanca Hraška: „Akým právom do mňa rýpete?“] Páni poslanci, prestaňte sa hádať! Pán Hraško, nech sa páči, dokončite svoju poznámku.
Blanár, Juraj, podpredseda NR SR (2023-02-01):
Vyhlasujem rozpravu za uzavretú. Chce zaujať k rozprave záverečné slovo pán minister? Nie. Pani spravodajkyňa, poprosím vás, termín hlasovania môžete oznámiť?
Petráš, Vladislav, poslanec NR SR (2015-10-02):
Vážená pani predsedajúca, kolegyne, kolegovia, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu zákona je aj stanovisko ministerstva financií. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: výbor pre financie a rozpočet a ústavnoprávny výbor. Za gestorský výbor navrhujem Výbor Národnej rady pre financie a rozpočet. Odporúčam, aby predmetný návrh zákona výbory prerokovali do 9. novembra 2015 a gestorský výbor do 10. novembra 2015. Pani predsedajúca, skončil som. Otvorte, prosím, rozpravu.
Ďuriš Nicholsonová, Lucia, podpredsedníčka NR SR (2018-05-17):
Vážené panie poslankyne, vážení páni poslanci, teraz budeme pokračovať v rokovaní šiesteho dňa 31. schôdze Národnej rady Slovenskej republiky, a to v prerušenej rozprave v prvom čítaní o návrhu poslancov Kiššovej, Matoviča a Kollára na vydanie ústavného zákona o skrátení volebného obdobia Národnej rady (tlač 910). Pani poslankyňa Jana Kiššová ako navrhovateľka, pán spravodajca je na svojom mieste. Ďalším v poradí z písomne prihlásených rečníkov do rozpravy je pán poslanec Rajtár a pripraví sa pán poslanec Matovič. (Pokračovanie v rokovaní o návrhu poslancov Národnej rady Slovenskej republiky Jany Kiššovej, Igora Matoviča a Borisa Kollára na vydanie ústavného zákona o skrátení volebného obdobia Národnej rady Slovenskej republiky , tlač 910.)
Danko, Andrej, predseda NR SR (2020-02-25):
Prerušujem rokovanie o tomto bode programu a pokračujeme o 11.00 hod. hlasovaním o prerokovanom bode a súčasne, keďže budeme hlasovať, pravdepodobne pristúpime aj k tým diaľničným a k ďalšiemu bodu. (Prestávka.) (Po prestávke.)
Pellegrini, Peter, predseda NR SR (2023-12-18):
Pán poslanec Spišiak.
Krajniak, Milan, poslanec NR SR (2018-02-09):
Ďakujem, pán predsedajúci. Pán poslanec Paška, slovenská výroba, ja som za ňu. Problém je v tom, že sa tu nič nebude vyrábať. Päťdesiat ľudí bude vyrábať. Budeme kompletovať talianske, francúzske, izraelské, fínske, švédske a iné súčiastky. Nebude to, môj odhad je, že to bude tých 20 percent. Po druhé, skúšky vo Fínsku. Tie sú fajn. Vy si myslíte, že keď fínsky výrobca nám niečo ponúka, že Fíni povedia, že to nefunguje? Chcem vás informovať, pán poslanec Zelník, že ja veľmi dobre viem, že 11. januára ukončilo ministerstvo obrany a Vojenský technický a skúšobný ústav Záhorie prvú fázu skúšok, 11. januára ju ukončili s tým, že úspešne. A od 15. januára prebiehajú vojskové skúšky a skúšky vo Fínsku. Ja len vzhľadom na tie skutočnosti, ktoré som povedal, by som bol rád, aby sme si porovnali, že to, čo na tom prototype je za tie peniaze, ktoré za to chceme dať, či je to v poriadku. Páni poslanci, ja kašlem na nemecký Boxer. Boxer je drahý. Ale chcem, keď chcete dať také peniaze, ktoré sú za nemecký Boxer, aby sme za to dostali aspoň porovnateľnú kvalitu. Nie je predsa normálne, že keď dám stotisíc za Superba, a ja poviem, však za to si môžem kúpiť Mercedes, tak mi poviete, že vy lobujete za Mercedes. Nie. Ja len chcem, aby to stálo primerane, keď to nie je Mercedes. Pán poslanec Blaha, osobné útoky, žiadne fakty, ako obyčajne. Jerzy Lec má také prirovnanie alebo aforizmus: „Nehnevajte sa na trpaslíkov, že vás kopú do členkov, oni vyššie nedočiahnu.“ (Smiech v sále. Potlesk.)
Mierna, Anna, poslankyňa NR SR (2020-11-24):
Ja chcem na záver iba jednu poznámku pánu kolegovi. Ja veľmi rada budem podporovať sociálne opatrenia, ktoré bude táto vláda a my dávať aj občanom tejto republiky. Avšak, ako ste povedali, to aj niečo stojí. Ale zabudli ste na to, že v tom období treba robiť aj veci, ktoré podporujú podnikateľské prostredie. Pre vás a pre vašu vládu boli živnostníci triedni nepriatelia a my si ich musíme vysoko vážiť. To znamená, budeme sa snažiť na to, aby sociálne opatrenia išli aj s tým, že budeme podporovať podnikateľské prostredie, veľké podniky, ale, samozrejme, aj živnostníkov. Dobre viete, čo ste s nimi spravili. A toto práve sme teraz v situácii, že toto sú výsledky tej práce, pretože oni sú v hroznom stave. Keby sa spravili vtedy zmeny, ktoré toto prostredie potrebovalo; neurobili sa. Takže ja by som veľmi rada jako v tejto oblasti pokračovala, pretože to chápem ako premrhané roky, roky premrhaných príležitostí a budeme sa v tejto oblasti snažiť výrazne sa posunúť dopredu. Ďakujem pekne. (Potlesk.)
Zmajkovičová, Renáta, podpredsedníčka NR SR (2014-07-10):
Ďakujem, pán minister. Pán poslanec, doplňujúcu otázku chcete dať? (Reakcia z pléna.) Nech sa páči.
Gašpar, Tibor, podpredseda NR SR (2024-09-11):
Ďakujem. Vyhlasujem všeobecnú rozpravu za ukončenú. Chce k rozprave zaujať stanovisko navrhovateľ? Vidím, že áno. Nech sa páči, máte slovo.
Figeľ, Ján, podpredseda NR SR (2015-10-06):
Nech sa páči, Martin Chren.